
iRes  ea,  quod  tamponatio  vaginae  dolores  provocat  prae- 
maturos, ab  eo  tempore,  quo  primum  ad  artem  obstetri- 
ciam incubui,  maxime  mirabilis  mihi  videbatur,  diuque  in 
lauimo  volutavi,  quae  tandem  sit  causa  talis  portenti. 
In  omnibus  physiologiae  legibus  nullam,  huic  omnino 
similem,  invenire  potui.  Tunc  vero  in  mentem  mihi  ve- 
nit, totum  partus  decursum  aliter  percipere,  et  vaginae  in 
eo  vim  tribuere  majorem;  et  ita  hoc  quidem  assecutus  sum, 
ut  ea  ratione,  quam  in  his  pagellis  exposui,  rem  mihi  clario- 
rem facerem.  Num  futurum  sit,  ut  inexperti  opiniones  a me- 
dicis exercitatis  probentur,  nescio.  Equidem  in  lucem 
non  edidissem  ea,  quae  de  hac  re  opinor,  nisi  necessitas 
me  coegisset  ut  dissertationem  scriberem.  Propositum  illud 
tamponationis  instituendae,  aut  quod  fere  est  idem,  vesi- 


cae  a Buschio  inventae  immittendae  in  anomaliis  partu* 
enumeratis,  ipse  usu  non  tentavi,  itaque  de  conjectura: 
tantum  sermo  esse  potest.  Haec  praemittere  me  debere 
existimavi  pagellis  insequentibus,  in  quibus  legendis, 
lector  benevole,  sis  memor,  tironem  fuisse,  qui  eas  con- 
scripserit. 

; . 


Partes  eae,  quas  agit  vagina  in  expulsione  infantis,  in 

universum  multo  minoris,  ac  justum  est,  pensantur,  nec 

sunt  pauci,  qui  illam  expulsionis  actionem  soli  utero  ad- 

scribant.  Primis  graviditatis  mensibus  superior  uteri  pars 

praecipue  evolvitur,  postremis  inferior.  Una  cum  primis 

doloribus  conformatio  iuferioris  uteri  segmenti  prorsus 

perficitur,  ita  ut  uterus  jam  omnino  sit  aptus  ad  expellen- 

« 

dura  infantem.  Sed  jam  advenit  etiam  praeparatio  vagi- 
nae, neque  aliter,  quam  bac  bene  evoluta  ac  praeparata, 

l 

infans  ab  utero  sese  contrahente  sine  periculo  vaginao 
et  partium  genitalium  exteriorum  expelli  potest.  Quae 
vaginae  evolutio  si  parum  fit  legitime,  aut  si  in  impedi- 
menta incidit  difficilia  superatu,  per  hoc  decursus  partus 
praepeditur  et  anomaliae  superveniunt  partus  actioni,  quas 
saepius  utero  adseribere  non  abhorremus,  cum  tamen  ea- 
rum caussae  iu  vagina  tantum  sint  positae.  Constat  au- 
tem vaginae  conformatio  in  eo,  ut  ejus  membrana  mucosa 

turgescat,  hujusque  cryptae  mucosae  a<l  majorem  evehan- 
tur actionem,  ipsaque  amplior  reddatur.  Ita  tantum  prae- 
parata partem  infantilem,  altius  i„  pelvem  descendentem, 
ad  lucem  proferre  potest.  Est  autem  actio  illa  praepa- 
randae vaginae  non  solum  mechanica,  quae  efficiatur  ab 
parte  infantis  ab  utero  expressa,  sed  etiam  dynamica,  nec 
minus  hic  adest  ratio  dynamica,  quam  in  conformatione 
segmenti  inferioris  uteri.  Dtrumque  momentum,  et  mecba. 
nicum  «t  dynamicum,  alterum  alteri  junctum  adest  Va- 
ginae conformatio  illa  prima  parius  periodo  incipit,  et 
progreditur  una  cum  dilatatione  orificii  uterini  progredi- 
ente,  atque  cum  descensione  altiore  partis  infantis. 

Wigand  in  libro,  quem  conscripsit  de  partu  homi- 

1118  (edU‘  11  Tom-  ll>  PaS-  327  seq.),  allatis  duodecim 
argumentis  satis  comprobavit,  vaginam  in  parte  non  passi- 
vas agere  partes.  Tentat  ille  evincere  his  argumentis, 
vaginam  activam  esse  in  actu  partus,  eamque,  durante 
partu,  organon  non  esse  quasi  mortuum  ac  languidum. 
Attamen  documenta  illa  non  id  spectant,  num  vagina  sit 
organon  necessario  implicatum  in  lotum  partus  actum,  at- 
que actione  sua  opposita  sit  uteri  actioni,  ideoque  aliquid 
valeat  quum  ad  totum  partus  decursum,  tum  ad  perturba- 
tiones proferendas,  praecipue  in  primis  partus  periodis. 
Wjgandi  argumenta  id  tantum  definiunt,  partem  infantis. 

quae  aliius  descenderit,  non  solum  uteri  actione,  sed  etiain 
propria  vaginae  vi  agente  omnino  expelli.  Unicum,  quod 
in  ejus  libro  laudato  de  implicatione  vaginae  in  totum 
partus  actum,  ideoque  de  vi,  quam  exerceat  in  totum  par- 
tus decursum,  inveni,  exstat  in  pag.  337,  quo  loco  pro- 
guosin  facit  de  verisimili  partus  spatio  ex  laqueari  vagi- 
nae. Jam  vero  hac  dissertatiuncula  demonstrare  tentabo, 
vaginam  esse  organon  in  totum  partus  actum  implicatum, 
ideoque  turbationes  dynamicas  in  toto  partus  decursu 
saepe  sedem  habere  primariam  in  ea,  nec  semper,  ut  fere 
omnes  statuunt,  primo  loco  proficisci  ab  utero.  Causae 
vero  nos  moventes,  ut  haec  constituamus,  sunt  hae: 

1)  Plurimae  perturbationum  illarum  dynamicarum  oc- 
currunt in  primiparis,  et  tunc  quidem,  si  orificium  uteri 
jam  paululum  dilatatum,  et  vagina  in  eo  est,  ut  perveniat 
ad  culmen  evolutionis.  Postquam  tota  uteri  conformatio 
per  graviditatis  decursum  bene  se  habuit,  nunc  subito 
impedimentum  occurrit.  Quid  tandem  exstet,  quod  uterus 
legitime  conformatus  subito  haesitet  in  functionibus  suis 
naturalibus?  Tota  graviditas,  quod  attinet  uteri  evolutio- 
loem,  eundem  habuit  decursum  quam  in  multiparis,  et 
jnunc  ipsum  sese  monstrant  res  primiparae  difficiliores. 
Quid  sit,  cur  uterus,  qui  i„  evolutione  a via  non  aberra- 
«it  legitima,  jam  in  expulsione  io  contrarias  ruat  partes? 

Nonne  e contrario  diversitatem,  si  qua  adesset  inter  uter- 
um inulliparae  et  primiparae,  potius  in  eo  poneres,  quod 
in  hac  magis  in  primis  evolutionibus  rationem  ineat  ano- 
malam,  propter  rigiditatem  majorem,  quam  in  expulsione? 
Causam  impedimentorum  subito  oborientium  equidem  ple- 
rumque in  vagina  sola  invenire  possum,  cui,  pro  majore 
sua  rigiditate,  ad  conformationem  longiore  opus  est  tem- 
pore in  primiparis  quam  in  multiparis:  qua  retardatione 
oblata,  uterus  in  functione  impeditus,  secundo  loco  pravi- 
tatum societatem  suscipit. 

2)  Tum  ad  constituendum  illud  nos  adducit  novissima 
partus  praematuri  provocandi  methodus,  quippe  quae  de- 
monstret, quantopere  agat  vagina  in  partum.  Pristinis 
temporibus  partes,  quas  agit  vagina  in  partu,  tam  exiguas 
duxerunt  medici,  ut  ne  ulli  quidem  in  mentem  veniret,  e 
vagina  agere  in  uterum;  dnmque  secundarium  tantum  ejus 
negotium  esse  putabant,  ad  partum  provocatum,  quem 
vocant,  instituendum  diversis  modis,  cuique  cognitis,  in 
uterum  easque  partes,  quas  gravidus  circumcludit,  irrita- 
mentis admotis  agere  lentarunt,  ut  sic  eam  istius  excita- 
rent actionem,  quae  legitime  serius  supervenire  debet. 
Observatio  autem,  vaginae  tamponalionem  apud  placentam 
praeviam  institutam  non  solum  sanguinis  profluvium  sup- 
primere, sed  etiam  intra  breve  tempus  dolores  provocare, 


medicos  invitavit  ad  perscrutandum,  annon  tamponalio  in 
quavis  graviditate  instituta  dolores  praematuros  elicere 
posset.  Successit  coeptis,  atque  hodie  fere  ab  omnibus 
medicis  methodus  haec  vaginae  irritandae  aut  per  tampo- 
nationem,  aut  immissa  vesica  illa  a Buschio  inventa 
(quam  collapsam  in  vaginam  illatam  vel  aere  inflato,  vel 
aqua  immissa  tumefacimus)  ceteris  methodis,  ad  provo- 
candum partum  praematurum  inventis,  antefertur.  Atque 
haec  methodus  nos  movet  ad  conclusionem,  vaginam  ma- 
gnas agere  partes  in  partu.  Ea  efficitur,  ut  partus  de- 
cursus ordinem  sequatur  contrarium  ac  natura  praescri- 
bat, ita  ut  quod  alias  postremo,  jam  primum  eveniat, 
atque  symptomatum  series  alias  sursum  progrediens,  jam 
deorsum  feratur.  Rebus  legitime  cedentibus,  primam  vi- 
demus orificii  uterini  dilatationem  pedetentim  progredien- 
tem, cura  eaque  junctam  magis  magisque  procedentem  va- 
ginae actionem.  Hic  tamen  majorem  cernimus  vaginae 
actionem  primum,  quam  sequitur  demum  orificii  uterini  et 

I ' ' 

dolorum  evolutio.  Jam  vero  si  vaginae  conformatio  ra- 
tione mere  secundaria  provocaretur  actione  uteri  infantem 
expellentis,  uullo  modo  irritamentum,  ad  vaginam  confor- 
mandam adactum,  agere  posset  in  uteri  actionem.  Ouihus 
ex  rebus  sequi  credo,  conformationem  uteri  et  conforma- 
tionem vaginae  singulas  esse  res  ad  partum  pcriincuies, 

quarum  utraque  easdem  agat  partes  in  expellendo  infante, 
at  quae  quasi  manibus  junctis  progredi  debeant,  ut  partus 
decursus  maneat  intra  fines  legitimos. 

Jatn  vero,  quum  vagiuae  evolutio  eodem  modo  in 
partum  progredientem  agat  quam  uteri  contractiones,  se- 
quatur inde  necesse  est,  anomalias  dynamicas,  quas  vo- 
cant, in  partus  decursu  non  minus  proficisci  posse  primo 
loco  a vagina  quam  ab  utero.  Immo  omnino  non  abhor- 
reo ab  opinione,  anomalias  dictas  saepius  proficisci  pri- 
marias a vagina  quam  ab  utero,  suntque  causae,  quae  me 

\ 

ad  hoc  statuendum  commovent,  hae:  Si  uteri  expulsionis 
vim,  saepius  fidem  excedentem,  cum  vagina  tenui,  contra 
et  per  quam  infans  propellitur,  comparamus,  mirum  est, 
quod  vaginae  rupturae  per  partes  infantis,  praesertim  per 
caput,  tam  raro  occurrunt.  Quicunque  ipso  usu  non  per- 
didicit, sed  ratione  tantum  sibi  depingit  partus  actum,  is 
certo,  uteri  sese  contrahentis  vi  computata,  opinetur,  ru- 
pturas vaginae,  vel  etiam  ejus  inversiones  quotidie  me- 
dico esse  obvias;  attamen  illae  rarissime,  et  hae  (ere 
nunquam  occurrunt.  Hanc  rem  ita  mihi  explico,  ut  putem 
vaginam , quae  integritatem  servare  non  possit  impedi- 
mento mechanico  opposito,  dynamica  objicere  impedimenta. 
Ut  aliis  verbis  utar:  uterus  nimium  urgens  perturbationes 
provocat  in  conformatione  vaginae.  His  vaginae  pertur- 

bationibus  in  uterum  reflexis,  hujus  actio  ita  deprimitur 
vel  flectitur,  ut  fractus  viribus,  antea  effrenate  prorumpen- 
tibus, jam  non  possit  vaginae  incommodum  inferre.  Ita- 
que perturbationes  illae  dynamicae  saepe  respectu  totius 
taiitum  partus  decursus  anomaliae  vocari  possunt,  sed 

tamen  omnino  necessariae  ad  servandum  partium  genitalium 

\ 

exteriorum  statum  integrum. 

Sunt  autem  anomaliae  dynamicae,  quae  iu  vagina  per 
partum  primo  loco  observantur,  eaedem,  quales  in  utero 
occurrunt.  Itaque  habemus: 

- ' • \ 'i 

1)  Conformationem  languidam  et  laxitatem  vaginae, 
i Hic  vagina  est  sine  turgore,  paululum  tantum  dilatata, 
cryptae  mucosae  parum  activae,  et  hanc  ob  causam  va- 

igina  ipsa  inodice  tantum  humida.  Haec  affectio  io  uterum 
j reflexa,  etiam  hujus  actionem  deminuit,  i.  e.  dolores  ra- 
dius, longo  tantum  tempore  interposito,  apparent,  orificium 
j uteri  lente  granditur. 

2)  Spasmum  vaginae.  Hic  vaginae  partes  spasmo 
obnoxiae  contrahuntur,  cryptae  mucosae  spastice  sunt 

clausae  ideoque  omnino  otiosae,  vagina  sicca  ideoque  per- 

♦ 

■scrutanti  calidior.  Haec  affectio  in  uterum  reflexa,  etiam 
hunc  incitat  ad  actiones  spasticas,  i.  e*  dolores  non  agunt 
in  totum  uterum,  sed  in  singulas  tantum  partes,  nempe 
spasmo  affectas;  quae  actio  extra  cursum  dirigere  debe- 

ret,  ea  introrsus  eum  dirigit,  ita  ut  uterus  contra  se 
ipsum  pugnet. 

3)  Affectionem  vaginae  inflammatoriam.  Hic  secretio 
eadem  est  suppressa,  sed  vagina  multo  magis  calidam 
sese  offert,  singulae  membranae  mucosae  partes  tumefiunt, 
prominent  in  vaginae  tubum,  valdeqne,  si  digito  tangun- 
tur, sunt  dolorificae.  Hac  affectione  in  uterum  reflexa 
efficitur,  ut  praecipue  portio  ejus  vaginalis,  quippe  quae 
tota  circumvoluta  sit  a membrana  mucosa,  inflammatione 
correpta  tumescat.  Sursum  magis,  ad  corporis  uterini 
membranam  mucosam,  raro  inflammatio  repit,  et  rarius 
adhuc  uteri  substantiae  inflammatio  a vagina  impertitur. 

4)  Actionem  vaginae  nimiam.  Hic  vagina  valde  tur- 
gida, valde  humida,  ejus  cryptae  mucosae  valde  expedi- 

i ' 

tae,  ejus  tubus  amplus.  Oua  affectione  in  uterum  reflexa, 
etiam  hujus  vigor  major  reddi  potest,  attamen  et  minor, 
de  quo  posthac. 

5)  Paralysis  et  vaginae  et  uteri,  pelvi  bene  se  ha- 
bente, rarissime  occurrunt. 

Ouibus  in  animo  volutatis,  hasce  turbationes  dynamicas  sae- 
pissime caussam  primariam  in  actione  vaginae  anomala,  quam 
secundo  tantum  loco  sequatur  actio  uteri  anomala  habere  puto: 

1)  Retardationem  partus,  impedimentis  mechanicis 
deficientibus,  per  periodum  primam  et  secundam.  Quae 

si  non  solum  primis  adest  periodis,  sed  etiam  per  totum 
partus  decursum  durat,  verisimile  est,  uterum  ipsum  esse 
in  caussa.  Sed  tamen  si  periodo  prima  et  secunda  lente 
progredientibus,  periodo  tertia  et  quarta  dolores  intrant 
pollentes  et  efficaces,  hi,  ut  equidem  opinor,  nobis  mon- 
strant, in  vagina  fuisse  caussam  partus  protracti,  quae 
antea  viribus  non  par  fuerit  utero.  In  tali  rerum  condi- 
tione invenimus  etiam  vaginam  antea,  scilicet  periodis 
primis,  siccam  et  laxam,  per  reliquum  partus  decur- 

sum humidam,  turgidam,  amplam.  Uterum  hic  sese 
accinxisse  ad  expellendum  infantem,  demonstrant  dolores 
primis  initiis  saepe  fortissimi  oborientes;  vagina  autem 
nondum  potuit  satisfacere  parti  infantis  valde  urgenti, 

et  parva  ejus  actione  in  uterum  transplantata 
evenit,  ut  hic  in  contractione  cesset.  Tum  demum, 

si  vagina  apte  est  conformata,  uterus  cui  jam  vincula 
sunt  soluta,  in  priorem  vigorem  redit.  Verumtamen  etiam- 
tunc,  si  partus  decursus  per  periodum  tertiam  et  quartam 

segnis  remanet,  segnities  illa  primum  locum  in  vagina  liat 
. \ . ... 

bere  potest.  Potest  enim  uteri  vigor,  qui  primum  aderat, 

impedimentis  a vagina  objectis,  quibus  partim  illius  se- 
gnities ipsi  impertitur,  partim  idem  (quod  in  sequentibus 
exponemus)  in  spasmum  ruit,  ita  infra  legitimam  actionem 
recidere,  ut  etiam  serioribus  periodis  ad  pristinum  splen- 

dorem  redire  nequeat.  Nec  minus  cogitatione  percipi 
potest,  vaginae  segnitiem,  per  totum  partus  decursum  du- 
rantem, etiam  uteri  actionem  praepedire.  In  decursu  par- 
tus legitimo  verisitnillimum  est,  vaginam,  dilatatione 
ipsius  pedetentim  progrediente,  uterum  in  eonteutiouis 
gradu  apto  retinere,  ita  ut  uterus  seniper  in  certum  ca- 
dat impedimentum,  in  quo  superando  ad  vires  exercendas 
cogatur.  Ouod  tamen  impedimentum  si  justo  est  majus, 

necesse  est,  partus  segnius  decurrat,  mora  illata  non  tam 

/ 

eo,  quod  vagina  vi  mechanica  uteri  actionem  inhibeat,  ad 
hoc  enim  esset  debilior,  quam  quod  vi  dynamica,  adyna- 
mia  vel  spasmo  communicato  in  eum  agat.  Ita  etiam  fieri 
potest,  ut  ipsa  conformatio  vaginae  maturius  oboriens,  vel 
major  vaginae  quam  uteri  vigor,  uterum  non  valde  acti- 
vum etiam  segniorem  faciat,  partumque  retardet,  quum 
uterus  impedimenti  illius  non  fiat  particeps,  in  quo  vires 
exerceat. 

Periodis  partus  primis  tarde  decurrentibus  plurimi 
medici  curam  neutram  adhiberi  volunt,  atque  optimi 
saltem  dissuadent  secale  cornutum  parturienti  porrigere. 
Quando  autem  hoc  remedio  abstinemus,  tunc  tantum 
haec  cura  neutra  legibus  confirmatur  physiologicis,  si  sia- 
tuimus,  uteri  segnitiem  in  vagina  causam  habere  posse, 
optimumque  esse,  cum  non  seniper  dijudicare  possimus, 

quo  loco  sit  caussa  primaria,  abstinere  secali,  nam  reme- 
dium, utero  satis  alacri,  adbibitum,  oleum,  ut  ajunt,  ad- 
deret  camino:  pars  infantis  aut  vi  contra  vaginam  pressa, 
hanc  laederet,  aut  vagina  magis  sese  opponens  utero  in- 
cumbenti, ejus  actionem  magis  adhuc  auomalam  faceret 

r 

quata  erat.  Secale  prima  adhibitum  periodo,  per  se  qui- 
dem efficere  non  potest  rupturam  velamentorum  sine  am- 
plificatione orificii  uterini  justa.  Nam  si  primi  dolores  id 
efficiunt,  ut  orificium  uteri  aperiatur  legitime,  remedium 
etiam,  dolores  incitans,  idem  efficere  debet. 

Non  abhorret  quidem  a veritate,  velamentorum  ruptu- 
ram maturius  evenire,  si,  lente  decurrente  periodo  prima, 
secali  utimur;  at  haec  non  primaria  est  secalis  vis,  sed 

arbitror  potius,  uterum  secali  incitatum  gravius  urgere 
• • ' 

vaginam,  eoque  ejus  actionem  magis  adhuc  auomalam  fa- 

i 

cere,  unde  efficiatur,  ut  vaginae  affectionibus  in  uterum 
reflexis,  ipse  contra  regulam  sese  contrahat:  quod  quidem 
rupturam  velamentorum  maturiorem  secuui  trahere  potest. 

2)  Retardationem  partus  per  periodum  tertiam,  pelve 
et  capite  infantis  bene  se  habentibus.  Hic  si  impedi- 
meuta  proficiscuntur  ab  utero,  dolores  nonnisi  longis  in- 
terpositis intervallis  apparent,,  vaginae  calor  modicus, 
capitis  tumor  aut  parvus,  aut  nullus.  Contra  si  vagina 

est  in  causa,  plerumque  dolores  saepius  superveniunt, 
cruciatus  secum  ferunt,  etiam  cessantibus  durantes  dolo- 
ribus, tumor  fit  capitis  infantis  et  colli  uterini.  Est 
harum  rerum  causa  haec:  uterus  pronus  est  ad  explican- 

dum totum  vigorem,  ut  significant  dolores  saepe  super- 
venieutes,  attamen  vagina  simili  modo  non  est  confor- 
mata. Retenta  igitur  pars  infantis  a vagina,  banc  irritat, 
io  inflammationem  praecipitat,  quae  inflammatio  simul 
etiam  labium  uterinum  corripit:  hac  de  causa  dolores 
cruciatus  secum  ferunt  maximos,  pravique  evadunt.  Do- 
lorum pravitas  efficit  etiam,  ut  caput  infantis,  quod  de- 
scendit, magis  irritetur  quam  ceterae  partes,  quapropter 
tumor  capitis.  In  tali  rerum  conditione,  si  irritatio  jam 
per  longius  aderat  tempus,  nec  borax  nec  secale  auxilium 
ferre  possunt,  ne  venae  sectione  quidem  praemissa.  Opti- 
mum est  forceps  remedium,  quae  caussam  inflammationis, 
nempe  caput,  amoveat. 

At  vero  haec  inflammationis  symptomata  prodeunt  tan- 
tum, ubi  in  utero  vigor,  in  vagina  segnities.  Vaginae  segni- 
tiei si  etiam  uterus  est  particeps,  partes  statum  servant 
integrum  et  nihil  recurrit  nisi  partus  retardatio. 

3)  Dolores  spasticos.  Hi  plurimum  sunt  obvii  ante 
rupturam  velamentorum.  Nec  minus  observatur  saepis- 

sime,  partus,  quorum  periodi  primae  doloribus  spasticis 
fuerint  turbatae,  spasmo  remoto  (dummodo  non  excesse- 
rit modum)  legitime  et  celeriter  progredi.  Spasmus  pri- 
mam sedem  in  utero  habere  potest,  credo  tamen,  plerum- 
que vaginam  primam  esse  correptam.  Et  est  quidem 
ratio  baec:  si  periodis  primis  vagina  nondum,  ut  par, 
conformata  est,  atque  uterus  jam  incipit  contrahi,  vaginae 
seguitiei  parte  in  uterum  transplantata,  dolores  cessant 
(vide  nr.  1.).  Attamen  si  uteri  vigor  est  tantus,  ut  se- 
gnities a vagina  reflexa  istius  vim  frangere  non  possit, 
sed  potjus  urgeat  vaginam  non  legitime  conformatam: 
haec,  quae  par  esse  non  potest,  incidit  in  actiones  spa- 
sticas, quo  spasmo  in  uterum  transplantato,  dolores  oriun- 

i 

tur  spastici.  Remedia  interna  contra  dolores  spasticos 
sunt  autispasmodicorum  universa  series.  Multo  celerius 
autem  auxilium  ferunt  insessus  vaporarii,  quod  auxilium 
fere  semper  malum  radicitus  evellit,  quia  insessu  vagina 
non  solum  spasmo  liberatur,  sed  etiam  laxior  fit  et  ma- 
gis turgida,  ob  eamque  causam  eo  redigitur,  ut  utero, 
partes  expellenti,  impedimentum  non  amplius  objiciat.  Nam 
vagina  in  statum  legitimum  redacta,  uteri  actiones  spasti- 
cae plerumque  sponte  cessant.  Hoc  modo  spasmus ‘saepe 

tam  celeriter  desistit,  et  partus  saepe  tam  cito  progredi- 

2* 

tur,  ut  Kluge  in  adhibendo  insessu  vaporario  provideu- 

i 

tiam  eam  nunquam  negligere  suadeat,  ut  supra  vas,  e quo 
vapores  eliciantur,  cuique  parturiens  insideat,  rete  vel 
aliud  ejusmodi  illigetur,  ne  infans  praeceps  in  aquam  pro- 
ruat. Equidem  arbitror,  nos  per  insessum  vaporarium  in 
exteriores  tantum  partes  genitales  et  vaginam  agere  posse, 

quia  quae  vaporum  pars  usque  ad  orificium  uteri,  vel 

& • 

etiam  ad  reliquum  uterum  perveniat,  ea  minutissima  , 
existat.  Quomodo  vero  talis  vaginae  impulsus,  si  secundo 
solum  loco  spasmo  ea  sit  affecta,  tantopere  flectere  pos- 
tsit totam  dolorum  actionem,  difficile  est  perspectu.  Con- 
tra si  dolorum  spasticorum  causam  primariam  in  vagina 
collocamus,  ratio,  quomodo  insessus  tam  salutariter  in- 
fluat, in  medio  posita  est.  Quaeritur  autem,  quo  modo 
vim  habeant  remedia  antispasmodica  interna,  v.  c.  ipeca- 
cuanha,  opium.  Insessu  adhibito  vaporario,  non  solum 

spasmum  vaginae  tollimus,  sed  perficimus  etiam,  ut  ejus 

/ 

conformatio  fiat  melior;  verumtamen  in  adhibendis  illis 
remediis  merum  spasmum  tollimus.  Ideoque  primus  intu- 
itus ad  hanc  sententiam  ferendam  movere  posset:  si  va- 
gina primo  loco  spasmo  est  affecta,  et  secundo  tantum 
uterus'  in  eum  rapitur,  ipecacuanha  adhibita,  spasmus  in 
utraque  parte  tollitur,  et  res  in  pristinum  redit  statum. 

Sed  aliter  hoc  se  habet.  Simulatque  uterus  spasmo  affi- 
citur, conditio  ea  desinit,  quae  vaginae  conformationem 

I ' ' 

legitimam  turbat:  nam  turbatur  tantum  vagina  ab  utero 
nimium  contra  ipsam  urgente,  non  a spastice  quasique 
contra  se  agente.  Utero  spasmo  affecto,  vaginae  spasmus 
pedetentim  sponte  solvitur,  et  jamjam  cessavit,  iarnque 
vaginae  conformatio  legitime  procedit,  dum  uterus  adhuc 
spasmo  tenetur.  Nunc  vero  remedia  interna  adbibentes 
efficimus,  ut  a vagina  quidem  provocatum,  jamjarn  autem 
modum  excedentem  uteri  spasmum  tollamus.  Non  agimus 
contra  spasmum  uteri,  namque  hic,  vagina  non  legitime 
conformata,  necessarius  est  ad  removenda  mala  majora; 
sed  agimus  tantum  contra  spasmum  uteri  modum  exceden- 
tem, qualis  est  spasmus,  qui  adhuc  durat,  si  vagina  jam 

est  conformata  ita,  ut  transitum  dare  possit  infanti.  In 

% 

praxi  medica  secundum  haec  axiomata  omnino  agunt  in 
administrandis  remediis  antispasmodicis,  quamvis  non 
omnes  caussam  facti  prorsus  perspiciant.  Nam  in  adbi- 
bendis ipecacuanha  vel  aliis  ejusmodi  remediis  (inter  quae 
etiam  nominanda  „la  pommade  dilatoire  de  Chaussier,“ 
qua  recte  Buschius  maxima  tantum  cum  circumspectione 
uti  suadet)  semper  tempus  aliquod  spasmum  saevire  si- 
nunt, priusquam  parturientis  cruciatus  tollant.  Ex  iis 

quae  exposuimus,  sequitur  etiam,  insessum  vaporarium 
no»  solum  stalim  in  spasmis  admitti  posse,  sed  etiam 
optimum  esse  eum  statim  adhibere,  nisi  postea  eo  te 
adactum  videre  velis,  ut  insuper  remedia  impendas  anti- 

spasmodica  proprie  dicta,  ad  tollendam  uteri  actionem 

% 

modum  egredientem. 

Periodo  tertia  dolores  spastiGi  a vagina  reflexi  rarius 
occurrunt;  hic  saepius  obvia  inflammatio  vaginae  et  labii 
uterini  anterioris,  pressione  capitis  mechanica,  qua  re  do- 
lores fiunt  anomali,  provocata.  Potest  autem  fieri,  ut, 
quum  spasmus  quivis  exire  possit  in  inflammationem, 
etiam  periodis  primis  (et  rarius  etiam  periodo  tertia)  ex 
spasmo  fiat  inflammatio. 

Itaque  saepe  etiam 

4)  Retardatio  partus  inflammatoria  primo  loco  profi- 
cisci potest  a vagina,  de  quo  confer  ea,  quae  sub  2.) 

dicta  sunt. 

\ 

Ouod  pertinet  ad  partum  celerius  progredientem,  quam 
ad  rem  omnino  pelvis  et  partes  infantis  conditionem  ha- 
bere debent  maxime  idoneam,  non  est  negandum,  hic 
etiam  vaginae  partes  non  esse  parvas.  Fieri  enim  debet, 
ut  in  expulsione  infantis  invertatur  illa  ct  maximum  dam- 

mi  ni  capiat,  nisi  apte  pro  portione  uteri  virium  sit  con- 
formata. Ubi  vagina  bene  est  conformata,  neque  uteri 
vigor  eodem  modo  se  Labet,  accidere  potest,  ut  vigore 
a vagina  in  uterum  reflexo,  etiam  hic  incrementum  capiat 
virium,  et  partus  celeriorem  faciat  decursuro,  quam  ex* 
spectandum  fuerit  pro  viribus  uteri.  Attamen  fieri  quoque 
potest,  ut  contraria  eveniant,  scilicet  ut  partus  decursus 
fiat  lentior,  cum  uterus,  resistentia  in  vagina  non  inventa, 
nihil  habeat,  in  quo  vires  exercere  possit,  de  quo  jam 
antea  dictum. 


Ouod  ad  tollendas  spectat  anomalias  dynamicas  in 
partus  decursu,  de  qua  re  in  antecedentibus  jam  nonnulla 
exposuimus:  ubi  anomaliae  illae  primam  sedem  habent 
in  vagina,  impulsus  huic  directe  illatus  magnam  habeat 
utilitatem,  necesse  est.  Cujus  generis  esse  insessum  va- 
porarium in  doloribus  spasticis  jam  vidimus:  hoc  tamen 

remedium  in  hac  tantum  parius  anomalia  indicatum  esse 
credo,  quod  in  universum  partes  nimium  relaxat,  eainque 
his,  quae  necessaria  est,  aufert  soliditatem.  Equidem 
proponam  ut  remedium,  cuius  usus  latius  pateat,  vesicam 
illam  a Buschio  ad  provocandum  partum  praematurum 

inventam,  camque  adhibeam 

i ' . \ 

1)  In  dolorum  imbecillitate  per  periodum  primam  et 
secundam.  Ilie  etiamsi  causa  retardationis  sedem  prima- 
riam in  vagina  non  habeat,  quod  quidem  non  semper 
certo  constitui  potest,  vesica  tamen  imposita,  aut  aere 
aut  aqua  sufflata,  nullo  modo  damnum  infert.  Verum- 
tamen  si  in  vagina  sedes  est  primaria,  ejus  conformationi 
dilatatione  succurrimus.  Nec  meram  tantum  vaginae  dila- 
tationem vesica  perficimus,  sed  elicit  eadem  etiam  se- 
cundo loco  eum  illius  vigorem,  qui  necessarius  est  ad 
partum,  id  quod  videre  licet,  quando  eam  admittimus  ad 
provocandum  partum  praematurum.  Vidimus  in  antece- 
dentibus, conformationem  vaginae  praematuram,  uteri  con- 
formatione non  pari,  saepe  eo  dolorum  imbecillitatem  pro- 
ducere, quod  uterus  resistentiam  non  inveniens,  in  qua 
vincenda  vires  exerceat,  segnior  fiat.  Hoc  modo  facile 
quidem,  si  vesicam  praepropere  immittimus,  segnitiem 
partus  artificialem  proferre  possumus:  sed  tamen  haec 
segnities  facile  tollitur  aliquot  dosibus  secalis  cornuti, 
quod  hic  eo  certius  auxilium  ferre  debet,  quia  uteri  se- 
gnities unica  est  causa,  nec  in  provocatione  conditionis 
cujusdam  verisimili,  quae  tam  facile  tolli  potest  quam  est 
orta,  contraindicationem  reperire  possumus  remedii,  quod 

t 

et  decursum  partus  et  cruciatus  parturientis  decurtet, 

atque  interdum  etiam  proguosin  vitae  infantis  meliorem 
reddat. 

v r~ 

2)  In  doloribus  spasticis  periodi  primae  et  secundae. 
Hic  auxilium  vesica  illatum  eodem  modo  se  habet,  quam 
id,  quod  insessu  vaporario  infertur  (conf.  pag.  20).  Tolli- 
mus enim  conformationem  vaginae  imperfectam,  quam  ob 
causam  etiam  ejus  spasmum,  et  secundo  loco  uteri  spas- 
mum. Oui  tamen  spasmus  si  jam  diutius  duraverit,  ut 

* 

residuum  anouialum  remanserit,  melius  antispasmodicis 
utemur  internis. 

Capite  infantis  jam  longius  progresso  et  periodo  ter- 
tia jam  faciente  decursum,  in  partus  retardatione  vesicam 
non  commendem.  Est  enim  tunc  spatium,  in  quod  agere 

JK 

possit,  nimis  parvum,  saepeque  etiam  ea  ipsa  vaginae 
pars,  quam  jam  caput  omnino  tegit,  minus  conformata. 
Ilie  vesicae  immissio  prophylactice  tantum  locum  habere 
potest,  durantibus  periodis  primis,  cujus  rei  eo  magis  in- 
dicationem invenies,  cum  in  ejusmodi  casibus  fere  semper 
etiam  tunc  aut  segnem,  aut  anouialum  fecerit  decursum 
parius.  Omnino  autem  contra  immissionem  vesicae  pro- 
pby laeticam,  praesertim  apud  primiparas,  eo  minus 

aliquid  est  dicendum,  quod  hanc  fert  utilitatem,  ut  ea  im- 
missa, dum  alias,  anomalia  obveniente,  cum  hostibus  duo- 
bus tibi  fuisset  res,  nunc  tantum  contra  unum  in  certa- 
men descendas,  sit  necesse. 


Ego  Theop hilus  Latz  natus  sum  Cliviis  d.  XXIII  mensis 
sexti  a.  MDCCCXVIII,  patre  Abrahamo  Latz,  matre  Flo- 
rentina Latz,  quos  ut  Deus  O.  M.  mihi  quam  longissimum 
adhuc  servet  tempus,  oro  atque  precor.  Fidem  sequor  Judai- 
cam. Primis  literis  imbutus,  gymnasium  adii  Cliviense,  quod 
tunc  Cl.  Rigler  directore,  cui  successit  Cei,  Helmke,  flore- 
bat. Hic  per  annorum  seriem  a doctissimis  praeceptoribus 

I 

sum  institutus,  e quibus  praesertim  dico  Cei.  Helmke  et  Cei. 
Hopfensack,  viros  optime  de  me  meritos,  quibus  semper 
gratias  habebo  pro  humanitate  qua  me  prosequuti  sunt,  pro- 
que  praeceptis,  quibus  animum  juvenilem  imbuerunt.  Testi- 
monio maturitatis  instructus,  sub  finem  a.  XXXIX  h.  s.  almam 
petii  universitatem  Fridericam  Guilelmam  Rhenanam,  ibique 

\ 

Rectore  magnifico  III.  Goldfuss  in  civium  academicorum 
numerum  receptus,  a Decano  spectabili  111.  Na  urna nn  in  album 
facultatis  medicae  inscriptus  sum.  Quas  hic  frequentavi  per 


annum  unum  cl  dimidium  virorum  doctissimorum  scholas,  hae 
sunt: 

De  logice  et  psychologia  Cei.  Calker;  de  physice  111. 

. > 

Plueoker;  de  mineralogia  111,  Noeggerath;  de  zoologia  111. 

Goldfuss;  de  botanice  III.  Tre  vir  anus;  de  chemia  tam 
organica  quam  anorganica  Cei.  Biachof  et  Cei.  Bergemann; 
de  encyclopaedia  et  methodologia  medicinae  111.  Naumann; 

_ I 

de  anatomia  111,  May  er  et  III.  Weber,  qui  viri  in  dissecandis 
quoque  cadaveribus  mihi  duces  fuere;  de  diaetetice  Cei.  H^r- 
less,  quem  eundem  virum  de  Plinii  libro  ore  latino  exponen- 
tem audivi. 

Mense  quinto  a.  XL1  h.  s.  almam  petii  universitatem  Fri- 
dericianam  Halensem,  ibique  a Prorectore  magnifico  III.  G ru- 
ber civium  academicorum  numero  adscriptus,  a Decano  spe- 
ctabili 111.  d’Alton  in  album  facultatis  medicae  relatus  sum. 
Hic  scholas  frequentavi : de  anatomia  organorum  sensuum  III. 
,d’ Alton;  de  fracturis  et  luxationibus,  de  morbis  nervorum 
oculi,  de  aciurgia  tam  theoretiea  quam  practica  111.  Blasius, 
de  pathologia  et  therapia  111.  Krukenberg  et  Exp.  Rosen- 
baiiiu;  de  auscultatione  et  percussione  Exp.  May  er.  Exerci- 
tationibus clinicis  interfui  tam  medicis  111.  Krukenberg;  quam 
chirurgicis  111.  Blasius. 

Sub  finem  mensis  IV.  a.  XLII  h.  s.  almam  petii  universi- 
tatem hanc  Fridericatn  Guilelmam,  ubi  a Rectore  magniGco 

III.  Dieterici  in  civium  academicorum  numerum  receptus,  a 
Decano  maxime  spectabili  III.  Juengkcn  in  album  facultatis 
medicae  inscriptus  sum.  Hic  scholis  interfui  de  physiologia 
111.  Mueller;  artem  obstetriciam  me  docuit  111.  Kluge,  cujus 
etiam,  sicuti  111.  Busch,  scholis  interfui  obstetriciis  clinicis. 
Scholis  clinicis  praeterea  interfui:  policlinicis  Cei.  Truestedt, 
chirurgicis  III.  Juengken  et  III.  Dieffenbach;  medicis  Cei. 
Wolff  et  111.  Schoenlein;  de  morbis  infantum  Cei.  Barez. 

His  ego  viris  omnibus,  summopere  de  me  meritis,  gratias 
quam  maximas  et  habeo,  et  semper  habebo. 

Jam  vero  tentaminibus  omnibus,  et  examine  rigoroso  rite 
absolutis,  spero  fore,  ut  dissertatione  et  thesibus  publice  de- 
fensis, summi  medicinae  et  chirurgiae  honores  in  me  confe- 
rantur. 

1.  Hydrothorax  non  seinper  dignosci  potest  a pulmonum 
hepatisatione. 

2.  Non  est  medici,  sponte  sua,  etiamsi  artis  leges  non  ob- 
sint, provocare  partum  praematurum;  ad  judicis  potius 
arbitrium  res  deferri  debet. 

3.  Causa  unica,  cur  curatio  infantum  difficilior  existat,  quam 
adultorum,  lmec  est,  quod  apud  illos  symptomata  ex  pulsu 

T-  _ 

non  tanti,  quam  apud  hos,  sunt  momenti. 

4.  . Exploratio  physicalis,  quae  dicitur,  in  pneumonia  acuta  ad 

curam  nihil  valet. 

5.  Methodus  antigastrica  hodie  multo  rarius  et  cautius  adhi- 
benda est,  quam  saeculo  praeterito. 

0.  Jurisprudentia  sine  medicina  exislere  non  potest. 


